Държавен вестник, бр. 22, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  22
на лицето да се изолира в домашни условия с 
цел недопускане на възможността за заразяване 
на възприемчиви лица и разпространяване на 
COVID-19.
(5) Лицата, които писмено и изрично са 
заявили отказ от изолация в лечебно заведение 
за болнична помощ, независимо от наличието 
на условията по ал. 4, се изолират в домашни 
условия.
(6) През периода на задължителна изолация 
в дома лицата по ал. 1 не напускат мястото, в 
което са посочили, че ще пребивават за посо-
чения в предписанието срок.
(7) При влошаване на здравословното със-
тояние, независимо от причината, лицата, 
поставени в домашна изолация, уведомяват 
лекаря, осъществяващ медицинското наблю-
дение, а в случай че не успеят да осъществят 
контакт с него – регионалния център за спешна 
медицинска помощ чрез тел. 112, като задъл-
жително информират, че са положителни за 
SARS-CoV-2 за предприемане на необходимите 
противоепидемични мерки от екипа за спешна 
медицинска помощ.
(8) При необходимост от провеждане на 
медицински изследвания или прегледи, назна-
чени от лекаря, осъществяващ медицинското 
наблюдение по време на домашна изолация, 
лицата уведомяват по телефон или електронна 
поща съответната регионална здравна инспек-
ция за напускане на мястото на изолация, 
като посочват времевия период и лечебното 
заведение, в което ще се извърши прегледът 
или изследването.
Чл. 14. (1) На задължителна карантина, 
когато такава е разпоредена със заповед на 
министъра на здравеопазването по реда на 
чл. 61, ал. 3 от Закона за здравето, подлежат 
контактни лица на лица, болни от и заразо-
носители на COVID-19, определени съгласно 
критериите по приложение № 2.
(2) Лицата по ал. 1 се поставят под карантина 
в дома или на друго място, на което лицето е 
посочило, че ще пребивава, с предписание на 
директора на съответната регионална здравна 
инспекция или на оправомощен от него замест-
ник-директор за срок, определен със заповед на 
министъра на здравеопазването по предложение 
на главния държавен здравен инспектор.
(3) В периода на карантината лицата са 
длъжни да не напускат домовете си или мяс-
тото, в което са посочили, че ще пребивават 
за посочения в предписанието срок.
(4) Карантината се преустановява с изтича-
не на определения в предписанието срок или 
при други условия, определени в заповедта 
на министъра на здравеопазването по чл. 61, 
ал. 7 от Закона за здравето, в съответствие с 
епидемичния риск от разпространението на 
COVID-19.
Допълнителна разпоредба
§ 1. По смисъла на тази наредба:
1. „Задължителна изолация“ е понятие по 
смисъла на § 1, т. 46 от допълнителните раз-
поредби на Закона за здравето.
2. „Задължителна карантина“ е понятие 
по смисъла на § 1, т. 47 от допълнителните 
разпоредби на Закона за здравето.
3. „Карантина в рамките на детското заве-
дение или училище“ е отделяне на контактната 
(засегнатата) група/паралелка от общи дей-
ности с други групи/паралелки и недопускане 
смесване на децата/учениците от засегнатата 
група/паралелка с други деца/ученици, които 
не са били в контакт с болните деца/ученици 
и не са преболедували или не са ваксинирани 
срещу COVID-19.
4. „Медицинско наблюдение на контактно 
лице“ е регулярно проследяване на здраво-
словното състояние за поява на признаци и 
симптоми на COVID-19 чрез наблюдение или 
физикален преглед. 
5. „Самоизолация“ е доброволно огранича-
ване на контактите на болен или заразоносител 
от COVID-19 с други лица с цел намаляване 
на риска за предаване на инфекцията. 
Заключителни разпоредби
§ 2. Наредбата се издава на основание 
чл. 60, ал. 5, чл. 61, ал. 17 и 18 и чл. 61а, ал. 7 
от Закона за здравето и отменя Наредба № Н-2 
от 2022 г. за условията и реда за провеждане 
на диагностика, профилактика и контрол на 
COVID-19 (обн., ДВ, бр. 40 от 2022 г.; доп., 
бр. 80 от 2022 г.).
§ 3. В Наредба № 15 от 2005 г. за имуниза-
циите в Република България (обн., ДВ, бр. 45 
от 2005 г.; изм. и доп., бр. 82 от 2006 г., бр. 5 и 
106 от 2007 г., бр. 57 от 2009 г., бр. 77 от 2012 г., 
бр. 47 от 2013 г., бр. 17, 54 и 92 от 2014 г., бр. 38 
от 2017 г., бр. 78 от 2019 г., бр. 108 от 2020 г., 
бр. 18 от 2023 г. и бр. 11 от 2024 г.) се правят 
следните изменения и допълнения:
1. В чл. 12:
а) Алинея 5 се изменя така: 
„(5) Лицата по чл. 11 вписват в Националната 
здравноинформационна система информация 
за поставените дози ваксини срещу COVID-19 
(дата на ваксинация, търговско наименование 
на ваксиналния продукт и партиден номер, 
поредност на поставената доза).“
б) Създава се ал. 6:
„(6) След въвеждане на информацията по 
ал. 5 Националната здравноинформационна 
система генерира документ (сертификат) за 
извършената ваксинация срещу COVID-19.”
2. В чл. 13, ал. 7 думите „електронния регис-
тър по чл. 12, ал. 5“ се заменят с „Националната 
здравноинформационна система“.
§ 4. Наредбата влиза в сила от деня на об-
народването є в „Държавен вестник“.
Министър:  
Христо Хинков